549.04 REGOLAMENTI DWAR MIŻURI PREVENTIVI U RIMEDJALI FIL-ĦARSIEN TAL-AMBJENT L-AVVIŻ LEGALI 1 tal-1994, kif emendat bl-Avviż Legali 426 tal-2007. L-AVVIŻ LEGALI 1 tal-1994, kif emendat bl-Avviż Legali 426 tal-2007. 1. Titolu. It-titolu ta’ dawn ir-regolamenti hu Regolamenti dwar Miżuri Preventivi u Rimedjali fil-Ħarsien ta’ l-Ambjent. Tifsir. 2. F'dawn ir-regolamenti, kemm-il darba r-rabta tal-kliem ma teħtieġx xort’oħra- " Att " tfisser l-Att dwar il-Protezzjoni tal-Ambjent; Kap. 545. Kap. 545. "Dipartiment " tfisser id-Dipartiment għall-Ħarsien ta’ l-Ambjent taħt it-tmexxija tad-Direttur hekk kif imfisser f’dan ir-regolament; " Direttur " tfisser id-Direttur għall-Ħarsien ta’ l-Ambjent bħala dak l-uffiċjal li jiġi delegat skond l-Att biex ikun responsabbli għall-ħarsien ta’ l-ambjent, u delegat għall-kontroll, direzzjoni u amministrazżjoni tad-Dipartiment għall-Ħarsien ta’ l-Ambjent, u tinkludi kull uffiċjal fid-Dipartiment tiegħu li jagixxi f’ismu, u għall-finijiet ta’ kull regolament magħmul bis-saħħa ta’ dan l-Att, l-espressjoni "Direttur responsabbli għall-ambjent" jew kull espressjoni oħra bħalha, u l-espressjoni "Uffiċjal responsabbli għall-ħarsien ta’ l-ambjent" fl-Att, jitqiesu li għandhom l-istess tifsira bħal Direttur f’dawn ir-regolamenti; " Ministru " tfisser il-Ministru responsabb1i għall-ambjent. 3. Setgħat tad-Direttur. (1) Id-Direttur ikollu s-setgħa, sew personalment jew permezz ta’ l-uffiċjali tiegħu li jkunu qegħdin iġorru dokumenti ta’ identità ffirmati mill-Ministru, illi jispezzjonakullimkien f’Malta, jew kull vettura, bastiment, pjattaforma, ajruplan jew inġenji ieħor li jinsab f’Malta, jew kull vettura, bastiment jew ajruplan oħra li jkunu proprjetà ta’ Malta barra l-ibħra territorjali ta’ Malta, sabiex jivverifikaw il-livelli ta’ protezzjoni ta’ l-ambjent kif ukoll sabiex jinvestigaw kull suspett ta’ kontravenzjoni tad-disposizzjonijiet ta’ l-Att jew ta’ kull regolament magħmul bis-saħħa tiegħu, jew ta’ kull kodiċi ta’ prattika maħruġ bis-saħħa ta’ l-Att, u sabiex jiġbor kull prova li jkollha x’taqsam ma’ dik il-kontravenzjoni: Iżda sew id-Direttur personalment jew kull wieħed mill-uffiċjali tiegħu ma jistax jidħol ġewwa abitazzjoni privata kemm-il darba ma jkollux jakkompanja huffiċjal tal-pulizija li ma jkollux kariga inqas minn dik ta’ Spettur: Iżda wkoll, id-Direttur u l-uffiċjali tiegħu ma jistgħux jikxfuxi tagħrif jew prova miġbura minnhom fit-twettieq ta’ dan ir-regolament ħlief lill-Ministru, lid-Direttur jew lill-Kummissarju tal-Pulizija meta jkun maħsublikaż jinġieb il-Qorti jew li ssir iktar investigazzjoni dwar u, jew quddiem qorti tal-ġustizzja. (2) Mingħajr preġudizzju għall-modġeneriku tas-sub regolament (1), is-setgħa ta’ spezzjon tista’ wkoll tiġi limitata għal kull oġġett għalih li jinsab fil-lokalitajiet hemm imsemmija, u fil-verifika tal-livelli ta’ protezzjoni u fl-investigazzjoni ta’ kontravenzjonijiet, id-Direttur jew l-uffiċjali tiegħu ikollhom is-setgħa li jkejjlu, jieħdu kampjuni u jagħmlu kopji ta’ dokumenti jew ta’ reġistrazzjonijiet elettroniċi, kif ukoll li jeżaminaw kull oġġett ta’ liema xorta jkun: Iżda matul dawn l-ispezzjonijiet, tikjil, teħid ta’ kopji jew eżamijiet, għandu kollox isir b’attenzjoni sabiex xi ħsara li tista’ ssir tkun l-inqas possibbli: Iżda wkoll, miniġarrabħsara żejda li tkun kaġunata minħabba f’negliġenza jew nuqqas ta’ tħaris xjentement ta’ dan ir-regolament ikollu l-jedd li jirċievi ħlas ta’ danni mingħand id-Direttur jew l-uffiċjal tiegħu. (3) (a) Id-Direttur jista’ joħroġ personalment bil-firma tiegħu ordnijiet eżekuttivi sabiex jipprevjeni jew inaqqas kull ħsara li l-ambjent jiġi mhedded biha, sabiex jipprevjeni kull kontra venzjoni li l-liġijiet jew regolamenti li jolqtu l-ħarsien ta’ l-ambjent jistgħu jiġu mhedda biha, jew sabiex iżomm fiż-żġur kull prova ta’ dawk il-kontravenzjonijiet. (b) Uffiċjali diparti mentali li jkunu hekk awtorizzati jistgħu joħorġu dawk l-ordnijiet. Dawk l-ordnijiet għandhom jinħarġu bil-miktub, iżda jistgħu jkunu wkoll bil-fomm meta l-ħsara li tkun qed tiġi mhedda tkun waslet biex isseħħ jew meta l-ħsara tkun diġà bdiet isseħħ, jew il-kontravenzjoni tkun qegħda fil-fatt titwettaq jew tkun għadha kemm twettqet inflagrante: Iżda meta dawk l-uffiċjali joħorġu dawk l-ordnijiet bil-fomm, għandu jkun hemm konferma bil-miktub mingħand id-Direttur personalment, kemm jista’ jkun malajr: Iżda wkoll, jekk ma tingħatax konferma bil-miktub mingħand id-Direttur meta issirlu talba biex jagħmel dan sew mill-uffiċjal li jkun ħareġ l-ordni jew minn kull min jista’ jkollu interess fi żmien erbgħa u għoxrin siegħa mill-ħruġ ta’ dik l-ordni, dik l-ordni għandha titqies li tkun skadiet. (4) Id-Direttur jista' jeħtieġ bil-miktub li jingħatal u kull tagħrif dwar kull ħaġa li tista’ tolqot il-livell ta’ ħarsien ta’ l-ambjent. 4. Kull min- (a) ixekkel jew iwaqqaf lid-Direttur milli jidħol f’ximkien, vettura, bastiment, ajruplan jew inġenji oħra bil-għan li hemm issir spezzjoni skond is-setgħa mogħtija bir-regolament 3(1); jew (b) ixekkel jew iwaqqaf it-tikjil, teħid ta’ kampjuni, kopji, jew it-tmexxija ta’ eżamijiet skond ir-regolament 3(2); jew (ċ) ma jobdix ordni maħruġ mid-Direttur jew minn xi wieħed mill-uffiċjali tiegħu bl-limiti stabbiliti fir-regolament 3(3); jew (d) iżomm milli jagħti t-tagħrif meħtieġ skond ir-regolament 3(4) jew jagħti tagħrif qarrieqi jew li juri ħaġa b’oħra fuq kull ħtieġa li ssir mid-Direttur jew mill-uffiċjal tiegħu; jew (e) jikxef tagħrif li jkun kiseb bis-saħħa ta’ dawn is-setgħat, ħlief meta dan isir skond kif hemm provdut fil-proviso għar-regolament 3(2), ikun ħati ta’ reat kontra dawn ir-regolamenti u meta jinstabħati, jeħel multa ta’ mhux iżjed minn ħdax-ilelf u sitt mija u sitta u erbgħin euro u sebgħa utmeninċenteż mu (€ 11, 646.87) u iktar il-Qorti għandha, meta r-reat ikollu x’jaqsam ma’ xi attività li tkun qegħda ssir bis-saħħa ta’ xi liċenza, tordna li dik il-liċenza għandha tiġi revokata jew inkella sospiża għal żmien mhux iktar minn sena hekk kif jidhrilha xieraq, kif ukoll tordna il-konfiska ta’ kull oġġett li jkun intuża fit-twettiq tar-reat jew b’konnessjoni miegħu.